කෙසේ වෙතත් මෙම ඝාතනයේ ප්‍රධාන සැකකරු වන දුනේෂ් ප්‍රියශාන්ත හෙවත් කොණ්ඩයා මේ මස 05 වැනිදා දක්වා රක්ෂිත බන්ධනාගාර ගත කර තිබෙනවා.අද දිනයේ මිනුවන්ගොඩ මහෙස්ත්‍රාත් අධිකරණය හමුවේ පැවති නඩු විභාගය සම්බන්ධයෙන් හිරු ප්‍රවෘත්ති අංශයට පැහැදිලි කළ 17 හැවිරිදි පාසල් සිසුවා වෙනුවෙන් පෙනී සිටි නීතිඥ මණ්ඩලයේ ප්‍රධාන නීතීඥ නිමල් රණසිංහ කියා සිටියේ මෙම පාසල් සිසුවා කොටදෙණියාව පොලිසිය අත්අඩංගුවට ගනු ලැබුවේ වැරදි ආකාරයට බවයි.කෙසේ වෙතත් මෙම අත්අඩංගුවට ගැනීම් පිළිබඳ පැහැදිලි කිරීමට පොලිසිය පසුගියදා කැදවා තිබූ මාධ්‍ය හමුවකට එක්වූ බස්නාහිර පළාත භාර ජේ්‍යෂ්ඨ නියෝජ්‍ය පොලිස්පති පූජිත ජයසුන්දර කියා සිටියේ කිසිවෙකු හිරිහැර කිරීමට හෝ අභූත චෝදනා එල්ල කිරීමට අවශ්‍යතාවයක් පොලිසියට නොතිබුණු  බවයි.කෙසේ වෙතත් 17 හැවිරිදි පාසල් සිසුවා අත්අඩංගුවට ගැනීමෙන් පසු ඔහුගේ මව ප්‍රශ්න කර සිටියේ තම පුතුට සිදු වූ අපහාසයට වගකියන්නේ කවුරුන්ද යන්නයි.සේයා සදෙව්මි දැරියගේ ඝාතනය සම්බන්ධයෙන් සැකපිට අත්අඩංගුවට ගෙන අද නිදහස් ලැබූ පාසල් සිසුවාගේ මානව හිමිකම් කඩවී ඇත්දැයි සොයා බලන ලෙස ඉල්ලා ලංකා ගුරු සංගමය ඊයේ මානව හිමිකම් කොමිසමට පැමිණිල්ලක් ද ගොනු කළා.